cyanic-selkie/wikianc huggingface dataset:
வான் போக்குவரத்து கட்டுப்பாடு
மோதல்களைத் தவிர்க்க வான் போக்குவரத்து கட்டுப்பாட்டில் பிரிப்பு என்ற சொல் மிகுதியாகப் பயன்படுத்தப்படுகிறது. இரு வானூர்திகள் ஒன்றுக்கொன்று அருகாமையில் வராதிருக்க பக்கவாட்டு, நீளவாக்கு மற்றும் நெடுக்குத்து அச்சுகளில் குறைந்த பிரிப்பை பயன்படுத்துகின்றனர். இன்றைய நவீன வானூர்திகளில் ஏடிசிக்கு மாற்றாக மோதல் தவிர்ப்பு அமைப்புக்கள் நிறுவப்பட்டுள்ளன. பல நாடுகளிலும் ஏடிசி சேவைகள் பெரும்பான்மையான வான் பறப்புவெளி முழுமைக்கும் அனைத்து பயனர்களுக்கும் (தனியார், படைத்துறை மற்றும் வணிக பறப்புகள்) வழங்கப்படுகின்றன. கட்டுப்பாட்டாளர்களால் வானூர்திகள் பிரிக்கப்படுவதற்கு பொறுப்பாக உள்ள பறப்புவெளி கட்டுப்படுத்தப்பட்ட பறப்புவெளி எனப்படுகிறது. இதற்கு எதிராக ஏடிசியின் கட்டுப்பாட்டில் இல்லாது பறக்கக்கூடிய பறப்புவெளி கட்டுப்பாடற்ற பறப்புவெளி எனப்படுகிறது.
பறப்பின் தன்மை மற்றும் வானூர்தியின் வகைப்பாட்டைப் பொறுத்து  வானோடிகளுக்கு பின்பற்ற வேண்டிய ஏடிசி ஆணைகளை இடுகின்றனர்; தவிர  வானோடிகளுக்கு சீரான இயக்கத்திற்கு துணைபுரிய  பறப்பு தகவல்களை வெளியிடுகின்றனர். இருப்பினும் அனைத்து நேரமும் வானூர்தியைக் கட்டுப்படுத்துகின்ற வானோடியே பறப்பின் பாதுகாப்பிற்கு முழு பொறுப்பும் உடையவராவார்; இதனால் நெருக்கடி நேரங்களில் ஏடிசி ஆணைகளை இவர்கள் புறக்கணிக்கலாம்.
வரலாறு
பகுப்பு:பறப்பியல்
வலஸ்முல்லை பிரதேச செயலாளர் பிரிவு
வலஸ்முல்லை பிரதேச செயலாளர் பிரிவு (Walasmulla Divisional Secretariat, වලස්මුල්ල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 53 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 42099 ஆகக் காணப்பட்டது.
வெளியிணைப்புக்கள்
பகுப்பு:அம்பாந்தோட்டை மாவட்டப் பிரதேச செயலாளர் பிரிவுகள்
டேவிட் லோரன்ஸ்
டேவிட் லோரன்ஸ் (David Lawrence , பிறப்பு: சனவரி 28 1964 ), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1988-1992 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1964 பிறப்புகள் பகுப்பு:வாழும் நபர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
சிவாங்கி பதக்
சிவாங்கி பதக் (Shivangi Pathak) என்பவர் ஆகத்து 2002-ல் அரியானா மாநிலம் ஹிசாரில் பிறந்த ஒரு இந்திய மலையேறுபவர் ஆவார். சிவாங்கி தனது 16ஆவது வயதில், நேபாளத்தின் பக்கத்திலிருந்து 16 மே 2018 அன்று உலகின் மிக உயரமான எவசெசுட்டு சிகரத்தில் ஏறிய இந்தியாவின் இளைய நபர் ஆனார். இவர் 2 செப்டம்பர் 2018 அன்று ஐரோப்பாவில் உள்ள உருசியாவின் மிக உயர்ந்த சிகரமான எல்பிரஸ் மலையில் ஏறினார். இவர் தனது 17வது வயதில் 24 சூலை 2018 அன்று ஆப்பிரிக்காவின் மிக உயரமான கிளிமஞ்சாரோ மலையிலும் ஏறினார்.
வாழ்க்கை
பதக் வடமேற்கு இந்தியாவில் உள்ள அரியானாவில் ஹிசாரில் பிறந்தார்.
எவரெசுட் ஏறுதல்
எவரெசுட் சிகரத்தை ஏறுவதற்கான பயிற்சியில் லடாக்கில் உள்ள 6,053 மீட்டர் உயரமுள்ள ஸ்டோக் காங்கிரியில் ஏறுவதும் அடங்கும். 17 மே 2018 அன்று எவரெசுட் சிகரத்தில் ஏறிய இளம் இந்தியப் பெண்மணி ஆனார்.
ஏப்ரல் 2018-ல் நேபாள பகுதியிலிருந்து எவரெசுட்டிலிருந்து இவர் ஏறத் தொடங்கினார். இதற்கு இவருக்கு ஒரு மாத காலம் ஆனது.
விருதுகள்
பதக்கிற்கு தேசிய வீரதீர விருது 2019-ல் வழங்கப்பட்டது.
மேற்கோள்கள்
பகுப்பு:2002 பிறப்புகள் பகுப்பு:வாழும் நபர்கள்
மேல்மங்கலம் ஊராட்சி
மேல்மங்கலம் ஊராட்சி (Melmangalam Gram Panchayat), தமிழ்நாட்டின் தேனி மாவட்டத்தில் உள்ள பெரியகுளம் வட்டாரத்தில் அமைந்துள்ளது. இந்த ஊராட்சி, பெரியகுளம் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாக்கித்தான் பன்னாட்டு ஏயர்லைன்சு வானூர்தி 661
பாக்கித்தான் பன்னாட்டு ஏயர்லைன்சு வானூர்தி 661 (Pakistan International Airlines Flight 661) (PK661/PIA661), பாக்கித்தான் நாட்டின் கொடியைத் தாங்கிய பாக்கித்தான் சர்வதேச நிறுவனத்தால் இயக்கப்பட்டு வந்த உள்நாட்டு பயணிகள் வானூர்தி ஒன்று, பாக்கித்தானின் வடக்கு நகரமான சித்ராலில் (Chitral) இருந்து இசுலாமாபாத்திற்கு பயணச் சேவையில் ஈடுபட்டு வந்தது. ஏடிஆர் 42-500 (ATR 42-500) விமான வகையைச்சார்ந்த (பதிவு எண் ஏபி பிஎச்ஒ AP-BHO) இந்த வானூர்தி, 2016, டிசம்பர் 7 அன்று உள்ளூர் நேரப்படி மதியம் 03.30 மணியளவில், அபோத்தாபாத் மாவட்டத்தில் (Abbottabad District) உள்ள ஹவேலியன் (Havelian) என்னும் இடத்தில், இசுலாமாபாத் விமானப் பாதையில் பயணம் மேற்கொண்டபோது அப்பிராந்திய மலைப்பகுதியில் விழுந்து நொறுங்கியது. இந்த விபத்தில் 42 பயணிகளும், இரண்டு வான்படை தளபதிகள் உள்பட ஐந்து சேவைப் பணியாளர்களும் மொத்தம் 47 பேர்கள் (அனைவரும்) கொல்லப்பட்டனர். மேலும், பாக்கித்தானிய பாடகர், ஒளிப்பதிவு கலைஞர், தொலைக்காட்சிப் பிரபலர், போதகர், ஆடை வடிவமைப்பாளர், மற்றும் அவ்வப்போது நடிகர் என பல திறமைமிக்க 'ஜூனைட் ஜாம்ஷெட்' (Junaid Jamshed) என்பவரும், மற்றும் சித்ரால் மாவட்டத்தின் துணை ஆணையர் ஒருவரும் இவ்விபத்தில் பலியானது குறிப்பிடத்தக்கது.
சான்றாதாரங்கள்
பகுப்பு:விமான விபத்துகள் பகுப்பு:வானூர்தி நிகழ்வுகள் பகுப்பு:2016 விபத்துகள்
இலிங்க வகைகள்
சைவ சமயக் கடவுளான சிவபெருமானின் அருவ வடிவமாக இலிங்கம் வழிபடப்படுகிறது. இந்த இலிங்கமானது எண்ணற்ற வகைகளில் தேவர்களாலும், மனிதர்களாலும் வணங்கப்படுகிறது.
இலிங்க வகைகள்
இவற்றில் மனுசிய இலிங்கமானது தொன்னூற்று வகையாக உள்ளதென மகுடாகமம் எனும் சைவ ஆகமம் கூறுகிறது.
பஞ்ச இலிங்கங்கள்
சிவபெருமான் சதாசிவ மூர்த்தி தோற்றத்தில் தனது ஐந்து முகங்களிலிருந்தும் ஐந்து லிங்கங்களை தோற்றுவித்தார். இவை பஞ்ச லிங்கங்கள் எனவும் அறியப்படுகின்றன.
யோசுவா அங்கிரித்து
யோசுவா அங்கிரித்து (Joshua Angrist, ஜோசுவா அங்கிரிஸ்ட்; பிறப்பு: 18 செப்டம்பர் 1960) அமெரிக்கப் பொருளியலாளரும், மாசாச்சூசெட்சு தொழில்நுட்பக் கழகப் பொருளியல் பேராசிரியரும் ஆவார். அங்கிரீத்து, குவீதோ இம்பென்சு ஆகியோருக்கு "காரணத் தொடர்புகளின் பகுப்பாய்விற்கு அவர்களின் முறையான பங்களிப்புகளுக்காக" 2021-ஆம் ஆண்டுக்கான பொருளியலுக்கான நோபல் பரிசு அரைப் பகுதி பங்கிட்டு வழங்கப்பட்டது. மீதம் தாவீது கார்டு என்பவருக்கு வழங்கப்பட்டது.
இலிங்க வகைகள்
பஞ்சபூத இலிங்கங்கள்
நீர், நிலம், நெருப்பு, காற்று ஆகாயம் என்ற பஞ்சபூதங்களால் ஆன இலிங்கங்கள் பஞ்சபூத இலிங்கங்கள் எனப்படும்.
யோசுவா அங்கிரித்து
யோசுவா அங்கிரித்து தொழிலாளர் பொருளாதாரம், நகர்ப்புற பொருளாதாரம், கல்விப் பொருளாதாரம், ஆகியவற்றில் உலகின் தலைசிறந்த பொருளியல் வல்லுநர்களில் ஒருவராக அறியப்படுகிறார். இவர் அமெரிக்காவில் மனித மூலதனம், பொருளாதார ஏற்றத்தாழ்வு ஆகியவற்றில் ஆய்வு நடத்தும் மாசாச்சூசெட்சு தொழில்நுட்பக் கழகத்தின் பள்ளிச் செயற்றிறன், சமத்துவமின்மை முன்முனைவு அமைப்பின் இணை-நிறுவனரும், இணைப் பணிப்பாளரும் ஆவார்.
இலிங்க வகைகள்
ஆறுவகை இலிங்கங்கள்
திருமூலர் தனது நூலான திருமந்திரத்தினுள் ஆறுவகையான இலிங்கள் பற்றி குறிப்பிடுகின்றார், அவையாவன அண்ட இலிங்கம், பிண்ட இலிங்கம், சதாசிவ இலிங்கம், ஆத்ம இலிங்கம், ஞான இலிங்கம், சிவ இலிங்கம் என்பவனவாகும்.
யோசுவா அங்கிரித்து
வெளி இணைப்புகள்
பகுப்பு:1960 பிறப்புகள் பகுப்பு:அமெரிக்கப் பொருளியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் பரிசு பெற்ற யூதர்கள் பகுப்பு:வாழும் நபர்கள் பகுப்பு:நோபல் பொருளியற் பரிசு பெற்றவர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
இலிங்க வகைகள்
ஆறுவகை இலிங்கங்கள்
இவற்றில் அண்ட இலிங்கம் என்பது உலகத்தினைக் குறிப்பதாகும், பிண்ட இலிங்கம் என்பது மனிதனுடைய உடலாகும், சதாசிவ இலிங்கம் என்பது சிவனையும் ஆதி சக்தியையும் இணைந்து உருவமாக கொள்ளுவதாகும், ஆத்ம இலிங்கம் என்பது அனைத்து உயிர்களையும் இறைவனாக காண்பதாகும், ஞான இலிங்கம் என்பது இறைவனின் சொரூப நிலையை குறிப்பதாகும், சிவலிங்கம் என்பது பொதுவான இறைவழிபாட்டிற்குறிய குறி.
மேற்கோள்களும் குறிப்புகளும்
பகுப்பு:சிவ வடிவங்கள்
சங்கமங்கலம் மாரியம்மன் கோயில்
சங்கமங்கலம் மாரியம்மன் கோயில் தமிழ்நாட்டில் நாகப்பட்டினம் மாவட்டம், சங்கமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆழிப்பேரலை
thumb|right|2004-இல் நடந்த சமுத்திர சுனாமியால் அழிவிற்குட்பட்ட [[சென்னை மெரினா கடற்கரை]] சுனாமி அல்லது கடற்கோள் அல்லது ஆழிப்பேரலை (Tsunami, செப்பானிய மொழி: 津 波 ட்சு னமி "துறைமுக அலை") என்பது கடல் அல்லது பெரிய ஏரி போன்ற பெரிய நீர்ப்பரப்புகளில் சடுதியாகப் பெருமளவு நீர் இடம்பெயர்க்கப்படும்போது ஏற்படும் ஒன்று அல்லது அதற்கு மேற்பட்ட அலைத் தொடர்களைக் குறிக்கும். நிலநடுக்கம் (பூமி அதிர்ச்சி), மண்சரிவுகள், எரிமலை வெடிப்பு, விண்பொருட்களின் மோதுகை போன்றவை சுனாமி அலைகளை ஏற்படுத்தக்கூடிய மூல காரணிகளாகும்.
சுனாமி சொல்லிலக்கணம்
சுனாமி என்பது செப்பானிய சொல். சு என்றால் துறைமுகம். நாமி என்றால் அலை, எனவே சுனாமி என்றால் "துறைமுக அலை" என்று பொருள். சுனாமி சில நேரங்களில் பேரலைகள் எனக் குறிப்பிடப்படுகிறது. சுனாமி அல்லது கடற்கோள் அல்லது ஆழிப்பேரலை, கடல் அல்லது பெரிய ஏரி போன்ற பெரிய நீர்ப்பரப்புகளில் சடுதியாகப் பெருமளவு நீர் இடம்பெயர்க்கப்படும் போது ஏற்படும் ஒன்று அல்லது அதற்கு மேற்பட்ட அலைத் தொடர்களைக் குறிக்கும். நிலநடுக்கம் (பூமி அதிர்ச்சி), மண்சரிவுகள், எரிமலை வெடிப்பு, விண்பொருட்களின் மோதுகை போன்றவை சுனாமி அலைகளை ஏற்படுத்தக் கூடிய மூலக் காரணிகளாகும். சுனாமி உண்மையில் அலைகள் இல்லை, ஏனெனில் சமீபத்திய ஆண்டுகளில், இத்தொடர் அறிவியல் சமூகத்தில் பயனிழந்து உள்ளது. ஒரு காலத்தில் பிரபலமாக இருந்த இந்த வார்த்தை அதன் பொதுவான தோற்றத்திலிருந்து பெறப்பட்டது. இங்கு "பேரலை" என்பது ஒரு நம்ப முடியாத உயர் அலை போன்ற தோற்றத்தின் காரணமாக ஏற்பட்ட பெயராகும். சுனாமி, கடலலை இரண்டும் கடலில் அலையை உருவாக்கி நிலத்தை நோக்கிச் செலுத்துகிறது. இதில் சுனாமியால் ஏற்படும் கடல் நீர் ஏற்றம் பெரிய அளவினதாகவும், அதிக நேரம் நீடிக்கக் கூடியதாகவும், அதனால் உண்டாகும் இயக்கம் மிகவும் அதிகமாகவும் இருக்கும்.
‘அலை' என்ற வார்த்தைக்கு “போல" அல்லது “அதே தன்மை கொண்ட" என்ற பொருளும் உண்டு. சுனாமி என்பது துறைமுகங்களில் ஏற்படும் அலை அல்ல என்று புவியியலாளர்கள் மற்றும் கடலியலாளர்களும் கருதுகின்றனர். சுனாமிக்கு வேறு சில மொழிகளில் வேறு வார்த்தைகள் உண்டு. தமிழில் “ஆழிப்பேரலை என்று உள்ளது. ஆக்கினசு மொழியில் சுனாமியை “பியுனா" அல்லது “அலோன்" புலூக் என்பர். “அலோன்" என்ற வார்த்தைக்குப் பிலிப்பைன்சு மக்களின் மொழியில் “அலை" என்று பெயர். இந்தோனேசியாவின் மேற்கு சுமித்ரா கடற்கரையில் உள்ள சிமிலி தீவில் உள்ள மொழியில் “சுமாங்" என்றும் சிகுலி மொழியில் “எமாங்" என்றும் அழைப்பர்.
வரலாறு
கி.மு. 426 கிரேக்க வரலாற்றாசிரியர் தியுசிடைட்சு, சுனாமி ஏற்படுவதற்கான காரணங்களை “பெலோபொன்னேசியப் போர் வரலாறு” என்ற புத்தகத்தில் கூறியுள்ளார். அவர் தான் முதன்முதலில் கடலில் நிலநடுக்கம் ஏற்பட்டது என்றும், எந்த இடத்தில் நிலநடுக்கம் கடலில் உண்டானதோ அங்கு கடல் உள்வாங்கும். பின்பு திடீர் பின்வாங்குதலும், மறு இரட்டை சக்தியும் கொண்ட வெள்ளப் பெருக்கு ஏற்படுகிறது. நிலநடுக்கம் ஏற்படாமல் இப்படி ஒரு விபத்து ஏற்பட வாய்ப்பே இல்லை என குறிப்பிட்டுள்ளார். கி.பி. 365-இல் அலெக்சாந்திரியாவில் மிகப் பெரிய அழிவுக்குப்பின் உரோமன் வரலாற்றாசிரியர் அம்மியனசு மாசில்லினுசு சுனாமி என்பது, நிலநடுக்கத்தில் தொடங்கி கடல் நீர் பின்னடைவு, அதைத் தொடர்ந்து ராட்சத அலை என்ற தொடர்ச்சியான நிகழ்வாக அமைகிறது என்றார். அதாவது, நிலநடுக்கம் என்பது நிலப்பகுதியில், கடல் பகுதியில், மலைப்பகுதியில் ஏற்படும். நிலப்பகுதியில் வந்தால் நிலத்தில் உள்ளவை அதிர்ந்து சேதமாகிறது. கடலில் வந்தால் கடலின் ஆழமான பகுதியிலுள்ள நிலத்தட்டுக்களின் அசைவு பெரிய அலைகளை உருவாக்குகின்றது. மலையில் எரிமலையாக உருவெடுகிறது.பல லட்சம் ஆண்டுகளுக்கு முன்பு ஒரே நிலத்தட்டுத்தான் இருந்தது. அதன் மீதுதான் பூமி இருந்தது. ஆனால் கண்டங்களாகப் பிரியப்பிரிய, அதன் தட்பவெப்ப, இயற்கை சூழ்நிலைகளுக்கு ஏற்ப, பல்வேறு நிலத்தட்டுக்கள் உருவாகின. இந்தத் தட்டுக்களின்மீதுதான் ஒவ்வொரு கண்டமும் இருக்கின்றன. நிலம், கடல் எல்லாவற்றையும் தாங்கி நிற்பது இந்த நிலத்தட்டுக்கள் தான். இதைத் தான் ‘டெக்டானிக் பிளேட்கள்’ என்று புவியியல் நிபுணர்கள் கூறுகின்றனர்.
உற்பத்தி முறைகள்
சுனாமி உண்டாவதற்கு முக்கிய காரணம், கடலில் ஒரு கணிசமான அளவு நீர் இடப்பெயர்ச்சி ஆவதே ஆகும். நீர் இடப்பெயர்ச்சி ஆவதற்கு நிலநடுக்கங்கள், நிலச்சரிவுகள், எரிமலை வெடிப்புகள், பனிப்பாறைகள் காரணம். மிக அரிதாகச் சில நேரங்களில் விண்கல் மற்றும் அணு சோதனைகள் மூலமும் சுனாமி உருவாகும். இவற்றால் உண்டாகும் அலைகள் பின்பு ஈர்ப்பு சக்தியால் நீடிக்கிறது. அலைகள் சுனாமி உருவாவதில் எந்தப் பங்கும் வகுப்பதில்லை.
அதிர்வினால் உருவாக்கப்பட்ட ஆழிப்பேரலை
கடல் படுகையில் திடீரென ஏற்படும் மாற்றதால் மேலிருக்கும் தண்ணீர் செங்குத்தாக இடமாற்றம் அடைவதால் ஆழிப்பேரலை உருவாகும். டெக்டானிக் நிலநடுக்கங்கள், பூமியின் புவி ஓடு உருக்குலைவதால் உண்டாகும், இது கடலுக்கு அடியில் ஏற்படும் போது சிதைக்கப்பட்ட பகுதியிலுள்ள தண்ணீர், சமநிலையில் இருந்து இடம் பெயர்கிறது. டெக்டானிக் தட்டுகளின் தவறான சுழற்சி காரணமாக, செங்குத்தாக நீர் இடப்பெயர்ச்சி செய்யப்படுகிறது. இயக்கத்தில் ஏற்படும் சாதாரண தவறுகளாலும் கடல் படுகையில் இடப்பெயர்ச்சி ஏற்படும். ஆனாலும் இவை பெரிய சுனாமியை உண்டாக்குவது இல்லை. ஆழிப்பேரலைகள் ஒரு சிறிய அலை வீச்சும், மிக நீண்ட அலை நீளமும் உடையவை சாதாரண கடல் அலை 30 அல்லது 40 மீட்டர் அலைநீளம் உள்ளவை. ஆனால் ஆழிப்பேரலையின் அலைகள் சில நூறு கிலோ மீட்டர் நீளம் உடையவை. இவை கடல் பரப்பைவிட 300 மில்லி மீட்டர் மேலே சிறிய வீக்கம் போன்று உருவாகும். அவை தாழ்வான நீலை அடையும் போது மிக அதிக உயரமாக மேலெழுகிறது. ஆழிப்பேரலையின் சிறிய அலைகூட கடலோரப்பகுதியை மூழ்கடித்து விட முடியும். ஏப்ரல் 1946, அலாசுகாவில் அலேடன் தீவுகளுக்கு அருகில் 7.8 ரிக்டர் அளவுகள் பூகம்பம் ஏற்பட்டது. இதனால் 14 மீட்டர் உயரத்திற்கு அலை மேலே எழுந்து அவாய் தீவில் உள்ள இலோ என்ற இடத்தையே அழித்து விட்டது. பசிபிக் பெருங்கடல் தரையில் அலாசுகா கீழ்நோக்கித் தள்ளப்பட்டதால், உண்டான பூகம்பமே இதற்குக் காரணம். குறுகும் எல்லைகளில் இருந்தும் சுடாரிக்கா என்ற இடத்தில் 8,000 வருடங்களுக்கு முன் சுனாமி தோன்றியது. கிராண்ட் பேங்க் 1929, பப்புவா நியு கினியா 1998 (டப்பின் 2001) சுனாமிகள் ஏற்படக் காரணம் பூகம்பத்தின் மூலம் உண்டான வண்டல் கடலில் சென்று கலந்ததால் உண்டானது. சுடாரிக்கா வண்டல் தோல்விக்குச் சரியான காரணம் தெரியவில்லை. அதிகப்படியான வண்டல்கள், ஒரு நிலநடுக்கம் அல்லது எரிவாயு ஐட்ரேட் வெளியானது (மீத்தேன் போன்ற வாயுக்கள்) காரணமாகவும் ஏற்பட்டிருக்கலாம். 1960 வால்டிவியா பூகம்பம் (9.5 ஆறு), 1964 அலாசுகா பூகம்பம் (9.2 ஆறு), 2004-இல் இந்தியப் பெருங்கடல் நிலநடுக்கம் மற்றும் 2011ல் தோகூ பூகம்பம் (9.0 ஆறு) போன்றவை சமீபத்தில் நிகழ்ந்த சக்தி வாய்ந்த நீள் ஊடுருவு பூகம்பங்கள். செப்பானில் சிறிய (4.2 ஆறு) பூகம்பம் ஏற்பட்டு அருகிலுள்ள கரையோரப் பகுதிகளை ஒரு சில நிமிடங்களில் பாழ்படுத்தியது.
நிலச்சரிவுகளால் உருவான ஆழிப்பேரலை
1950களில் பெரும் நிலச்சரிவுகள் மூலம் தான் பெரிய சுனாமிகள் உண்டானது என்று நம்பப்பட்டது. நீருக்கடியில் ஏற்படும் நிலச்சரிவுகளால் ஏற்படும் சுனாமியை “சியோருக்கசு" என்று அழைத்தனர். இதனால் அதிக அளவு நீர் இடப்பெயர்ச்சி செய்யப்படுகிறது ஏனெனில் நிலச்சரிவினால் உண்டாகும் கழிவுகள் அல்லது விரிவாக்கத்தால் உண்டாகும் சக்தி திரும்பவும் நீருக்குள்ளேயே செலுத்தப்டுகிறது. 1958-இல் மிகப்பெரிய நிலச்சரிவு, அலாசுகாவின் லிடுயா விரிகுடா பகுதியில் ஏற்பட்டபோது 524 மீட்டர் உயரத்திற்கு (1700 அடிக்குமேல்) அலை ஏற்பட்டது. இந்த அலை உடனடியாக நிலத்தை அடைந்து விட்டதால் நீண்ட தூரம் பயணிக்கவிலை. இதில் கடலில் மீன் பிடித்துக் கொண்டிருந்த இருவர் கொல்லப்பட்டனர். ஆனால் மற்றொரு படகு அதிசயமாக அந்த அலையில் சவாரி செய்து கரையை அடைந்தது. விஞ்ஞானிகள் இந்த அலைகளை “மெகா சுனாமிகள்" என்று அழைத்தனர். அறிவியலாளர்கள் எரிமலை தீவின் இடிந்து விழும் மிகப் பெரிய நிலச்சரிவுகளால் மிகப்பெரிய, ஒரு பெருங்கடலையே கடக்கக் கூடிய மிகப் பெரிய “மெகா சுனாமியை” உருவாக்க முடியும் என்றனர்.
குறைகள்
சுனாமியின் குறைபாடு என்னவென்றால் ஒரு அலை முகடு கரையை அடைவதைவிட தொட்டி போன்ற பகுதி முதலில் அடையும். இதனால் கடற்கரைளை ஒட்டிச் சாதாரணமாக மூழ்கி இருக்கும் இடங்கள் வெளிக்கொணரப்படுகிறது. அலை தொட்டி போன்ற பகுதிக்கு வெளிப்புறமாக நீரில் பரவுகிறது. அலை நேரத்தின் பாதி அளவு நேரத்திலேயே அலைகள் தோன்றுகின்றது. சில நேரங்களில் ஆர்வத்தின் காரணமாகவோ அல்லது கடல்படுகையில் உள்ள மீனைப்பிடிக்கும் ஆர்வத்திலோ உள்ள மக்கள் இந்த ஆபத்துகளை உணர முடியாமல் போகிறது.
செறிவு மற்றும் அளவு மாறுபாடு
பூகம்பங்களைப் போலச் சுனாமியின் செறிவு மற்றும் அளவு மாறுபாடுகளை ஒப்பீடு செய்வதற்கு முயற்சிகள் மேற்கொள்ளப்பட்டு வருகிறது. சுனாமி அடர்த்தியை அளவிட சீபெர்க்-அம்பரசி என்னும் அளவுகோல் மத்திய தரைக் கடலிலும், இம்மாமுரா-லிடா செறிவு அளவுகோல் பசிபிக் பெருங்கடல் பகுதியிலும் பயன்படுத்தப்படுகிறது. பிற்காலத்தில் இம்மாமுரா-லிடா செறிவு அளவுகோல் சோலோவைவ் என்பவரால் சூத்திரத்தின்படி மாற்றி அமைக்கப்பட்டது. அங்கு ஆவ் அருகிலுள்ள கடற்கரை சராசரி அலை உயரம் உடையது. இந்த அளவுகோல் சோலோவ்-இமாமுரா சுனாமி செறிவு அளவுகோல் எனப்படுகிறது. இந்த அளவு, சுனாமி அளவாக நோவோசிப்ரிசிக் சுனாமி ஆய்வகம் தொகுக்கப்பட்ட உலக சுனாமிப் பட்டியல்களில் பயன்படுத்தப்படுகிறது.
பரும அளவுகள்
thumb|left|250px|தாய்லாந்தில் 2004 திசம்பர் 26 சுனாமி உண்மையில் சுனாமி அளவைக் காட்டிலும், ஒரு குறிப்பிட்ட இடத்தில் எவ்வளவு தீவிரமாக உள்ளது என்பதை முர்த்தி மற்றும் லூமிசு இருவரும் எம் எல் என்ற அளவினில் சுனாமியின் இயக்க ஆற்றலைக் கணக்கிட்டனர். ஆபே என்பவர் சுனாமியின் அளவுகோலாக மவுண்ட் என்பதை அறிமுகப்படுத்தினார். h என்பது சுனாமியின் அதிக பட்ச அலை வீச்சு.
ஆழிப்பேரலை எச்சரிக்கை அமைப்பு
அப்போது சப்பான், பிலிப்பைன்சு உள்ளிட்ட பசிபிக் கடல் நாடுகளுக்கும் எச்சரிக்கை அமைப்பு வேண்டும் என்று உணரப்பட்டது. 1963-ஆம் ஆண்டில் சர்வதேச சுனாமி எச்சரிக்கை மையம் அமைக்கப்பட்டது. இதில் உறுப்பினராக 26 நாடுகள் உள்ளன. உறுப்பினராகச் சேர்ந்துள்ள நாடுகளுக்கு மட்டுமே எச்சரிக்கைத் தகவல்களை அனுப்ப வேண்டும் என்றும் முடிவு செய்யப்பட்டது. ஆத்திரேலியா, கனடா, சிலி, கொலம்பியா, குக் ஐலண்ட்சு, கோசுடரிகா, தென் கொரியா, வடகொரியா, ஈக்வேடார், எல்சல்வடார், பிசி, பிரான்சு, குவாதமாலா, இந்தோனேசியா, சப்பான், மெக்சிகோ, நியூசிலாந்து, நிகரகுவா, பெரு, பிலிப்பைன்சு, உருசியா, சமோவா, சிங்கப்பூர், தாய்லாந்து மற்றும் அமெரிக்கா ஆகிய நாடுகளுக்கு மட்டுமே சுனாமி பேரலைகள் பற்றிய தகவல் வழங்கப்பட்டு வருகிறது.
2004-ஆம் ஆண்டு ஏற்பட்ட ஆழிப்பேரலை தாக்குதலுக்கு பிறகு இந்திய பெருங்கடல் ஆழிப்பேரலை எச்சரிக்கை அமைப்பு ஏற்படுத்தப்பட்டது.
சுனாமி மிதவை கருவி செயல்படும் விதம்
கடலில் நிலநடுக்கம் ஏற்பட்டவுடன், சுனாமி அலைகள் கடலில் ஏற்படுகின்றனவா என்பதை அறிய சுனாமி எச்சரிக்கைக் கருவிகளால் மட்டுமே முடியும். அவற்றில் உள்ள பிரத்யேக கருவிகள், கடலில் நீர் இயக்கத்தில் ஏதாவது மாற்றம் இருக்கிறதா என்பதை தொடர்ந்து கண்காணித்துக் கொண்டே இருக்கும். நிலநடுக்கம் ஏற்பட்ட உடன் கடல் அலைகள் தோன்றினால், அந்த அலைகள் உருவாக்கும் அழுத்த மாறுபாட்டை ஒலி அலைகளாக மாற்றி, அவற்றை சமிக்ஞைகளாக வானில் உள்ள செயற்கைக் கோள்களுக்கு அனுப்பிவைக்கும். அங்கிருந்து தரையில் உள்ள மையங்கள் சமிக்ஞையைப் பெற்றுக் கொள்ளும். அலையின் தன்மையை விஞ்ஞானிகள் அறிந்து அது பாதிப்பை ஏற்படுத்துமானால் எச்சரிக்கைத் தகவல்களை அனுப்புவார்கள். இத்தகவலை சுனாமி உருவான 3 நிமிடத்தில் வெவ்வேறு நாடுகளில் உள்ள அலுவலகங்களுக்குச் சென்றுவிடும். ஆனால், சுனாமி அலைகள் உருவான இடத்துக்கும் கரைப் பகுதிக்கும் உள்ள தூரத்தைப் பொறுத்துத்தான் அலைகளின் தாக்குதல் வேகம் மற்றும் நேரம் அமையும்.
வெளி இணைப்புகள்
பகுப்பு:இயற்கை அழிவுகள் பகுப்பு:கடலியல் பகுப்பு:காணொளிக் கோப்பு உள்ள கட்டுரைகள் பகுப்பு:நீரின் வடிவங்கள்
தளேகாவ் தொடருந்து நிலையம்
தளேகாவ் தொடருந்து நிலையம் மும்பை - புனே ரயில் போக்குவரத்து வழித்தடத்தில் அமைந்துள்ளது. புனேவின் புறநகர் தொடருந்துகள் நிற்கும் முக்கியமான நிலையங்களில் இதுவும் ஒன்று. புனே - தளேகாவொன் தடத்தில் செல்லும் தொடர்வண்டிகளும் இங்கே வந்தடைகின்றன.
மட்டுவில்
உசாத்துணை
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஆராதனா (1969 திரைப்படம்)
கதைச்சுருக்கம்
விரைவில், அருண் ஒரு விமான விபத்தில் இறந்துவிடுகிறார், அப்போது வந்தனா கர்ப்பமாக உள்ளார். அருணுடானான முறையற்ற இந்தத் திருமணத்தை அவருடைய குடும்பம் ஏற்றுக்கொள்ள மறுக்கின்றது. வந்தனாவின் தந்தை இறந்த பினர் வந்தனா தனது தயாரை விட்டுப் பிரிகிறார். இதற்கிடையில் வந்தனாவிற்கு ஒரு மகன் பிறக்கிறான், ஆனால் குழந்தையற்ற ஒரு தம்பதிக்கு குழந்தையை தத்தளிக்க வந்தனா நிர்பந்திக்கப்படுகிறார். அந்த பையனுக்கு சூரஜ் என்ற பெயரிடுகிறார். ஷியாம் ( மன்மோகன்) என்ற ஒருவரிடம் வந்தனா வேலைக்கு சேர்கிறாள், அவர் வந்தனாவிடம் தவறாக நடக்க முயற்சி செய்கிறார், வந்தனாவை காப்பாற்றுவதற்காக அவரை சூரஜ் அடிக்க அவர் இறந்து போகிறார். காவலர்கள் வருகையின் போது, சூரஜ் அவ்விடத்தைவிட்டு ஓடிவிடுகிறான். கொலைக் குற்றம் சாட்டப்பட்டு வந்தனா கைது செய்யப்படுகிறாள். வளர்ந்து வரும் சூரஜ் இந்த சம்பவத்தை மறந்து விடுகிறான்.
பல ஆண்டுகளுக்குப் பிறகு, சிறையில் இருந்து விடுதலையான வந்தனாவை சிறையதிகாரி (மதன் பூரி) தனது வீட்டிற்கு அழைத்துச் சென்று மகள் ரேணுவிற்கு (ஃபரிடா ஜலால்) அறிமுகப்படுத்துகிறார். வந்தனாவும் அவளுடன் நட்பாகிறார். ரேணு சூரஜை காதலிப்பதை வந்தனா அறிந்து கொள்கிறாள். சூரஜ் அவனது தந்தை விரும்பியதைப் போலவே, ஒரு விமானப்படை அதிகாரியாக இருக்கிறான். இதன் பின்னர் சூரஜ் தனது தாயாரை சந்திக்கிறானா? என்பது படத்தின் மீதிக்கதை சொல்கிறது.
தயாரிப்பு
சச்சின் போவ்மிக் கதையில் இந்த படம் வெளிவந்தது. இப்படத்தின் கதை 1946 இல் வெளிவந்த த டோவ் ஹிஸ் ஓன் என்றத் திரைப்படத்தின் அடிப்படையிலானது. மூன்று நிமிடம் 30 விநாடிகளுக்கும் மேல் இப்படத்தில் இடம்பெற்ற "ரூப் தேரா மஸ்தானா" என்ற பாடல், ஒரே காட்சியமைப்பில் படமாக்கப்பட்டது.
ஒலிப்பதிவு
''எஸ். டி. பர்மன் இந்த படத்தின் ஒலிப்பதிவை மேற்கொண்டார், ஆனந்த் பக்சி மற்றும் இயக்குனர் சச்சின்'' தனது மகன் ராகுலுடன் இணைந்து இப்படத்திற்கான பாடல்களை எழுதியுள்ளனர். மேலும் பாடல்களை லதா மங்கேஷ்கர், ஆஷா போன்ஸ்லே, முகம்மது ரஃபி ஆகியோர் பாடியிருந்தனர். ரஃபி, கிஷோர் குமார் மற்றும் ''எஸ். டி. பர்மன் ஆகியோர் சேர்ந்து "ரூப் தேரா மஸ்தானா" என்ற பாடலை பாட, கேர்சி லார்ட், என்பவர் துருத்தியை இசைக்க, ஹோமி முல்லன் டக்கியை' இசைக்க மற்றும் மனோகரி சிங்'' சாக்ஸபோன் வாசித்திருந்தனர்.
தாக்கம்
ஆராதனா பொதுவாக இந்தியர்கள் மீது ஒரு பெரிய தாக்கத்தை ஏற்படுத்தியது. இது போன்ற படங்களைத் தயாரிக்க பலர் ஈர்க்கப்பட்டனர், இவர்களில் பாலிவுட் நடிகர் டாம் ஆல்டர் அளித்த ஒரு பேட்டியில் ஆராதனாவில் ராஜேஷ் கன்னாவை பார்த்து தான் ஈர்க்கப்பட்டதாகவும், பின்னர், 1970 இல் இந்திய திரைப்பட மற்றும் தொலைக்காட்சி கழகத்தில் சேர்ந்த்ததாகவும் தெரிவித்தார்.
வெளி இணைப்புகள்
பகுப்பு:இந்திய நாடகத் திரைப்படங்கள் பகுப்பு:இந்தியத் திரைப்படங்கள் பகுப்பு:1969 இந்தித் திரைப்படங்கள்
அரசு அருங்காட்சியகம், கடலூர்
இந்தியாவின் தமிழ்நாடு, கடலூர் மாவட்டம், மஞ்ச குப்பத்தில், அரசு அருங்காட்சியகம் 1989 ஆம் ஆண்டில் நிறுவப்பட்டது. இந்த அருங்காட்சியக சேகரிப்பில் மாவட்டத்தின் வரலாறு, கலாச்சாரம், தாவரங்கள் மற்றும் விலங்கினங்கள் குறித்த பொருட்கள் காட்சிக்கு வைக்கப்பட்டுள்ளன. இயற்கை வரலாற்று மாதிரிகளில் தென்னிந்திய மரங்கள், இழைகள், அன்னம், கரடி, பல்லி மற்றும் பாம்புகள் அடங்கும். மர புதைபடிமங்கள் மற்றும் அம்மோனைட் புதைபடிமங்களும் காட்சிக்கு வைக்கப்பட்டுள்ளன.
சொற்பொழிவுகள், கண்காட்சிகள் மற்றும் பயிற்சித் திட்டங்கள் மூலம் ஆராய்ச்சியாளர்கள், மாணவர்கள் மற்றும் பொதுமக்களுக்கு அறிவை வழங்குவது இந்த அருங்காட்சியகத்தின் கல்வி சார்ந்த நடவடிக்கைகளில் ஒன்றாக உள்ளது.
அருங்காட்சியகத்தில் ஓர் சிற்பத் தோட்டம் பார்வையாளர்களை வரவேற்கிறது. இந்த சிற்பத் தோட்டத்தில் சிவலிங்கம், நந்தி, விஷ்ணு, குரங்கு சிற்பங்கள், நரசிம்மா, சூர்யா மற்றும் சண்டிகேசுவரர் சிலைகள் காட்சிக்கு வைக்கப்பட்டுள்ளன. கண்ணாடி இழையில் செய்யப்பட்ட தமிழ் எழுத்து, டைனோசர் மாதிரி மற்றும் காளி சிலை அருங்காட்சியகத்தின் நுழைவாயிலில் காட்சிக்கு வைக்கப்பட்டுள்ளன.
சுப்ரமண்யா, சூர்யா, நவநீத கிருஷ்ணன், தட்சிணாமூர்த்தி, பைரவா, வீரபத்திரா, மற்றும் சப்த கன்னிகள் கற்சிற்பங்கள் காட்சிக்கு வைக்கப்பட்டுள்ள சிறப்புமிகு சிற்பங்கள் ஆகும். விநாயகர், விஷ்ணு, நடராஜர், சோமசுகந்தர், கிருஷ்ணர் ஆகியோரின் வெண்கல படங்கள் வெண்கல காட்சிக் கூடத்தில் வைக்கப்பட்டுள்ளன.
முதல் தளத்தில் காட்டு நாயக்கன் பழங்குடி பொருட்கள், கற்கால கருவிகள், இசைக்கருவிகள், கல்வராய மலைவாழ் பழங்குடியினரின் விவசாய கருவிகள் காட்சிக்கு வைக்கப்பட்டுள்ளன.
முகவரி
அரசு அருங்காட்சியகம், 19 மருத்துவமனை சாலை கடலூர் - 607 001
வெளி இணைப்புகள்
பகுப்பு:தமிழ்நாட்டிலுள்ள அருங்காட்சியகங்கள் பகுப்பு:அருங்காட்சியகங்கள் பகுப்பு:கடலூர் மாவட்ட சுற்றுலாத் தலங்கள்
மொன்ரோ நகரியம், நியூ செர்சி
மொன்ரோ நகரியம் ( Monroe Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மிடில்செக்சு கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 42.23 சதுர கிலோ மீற்றர் பரப்பளவைக் கொண்டுள்ளது. இதில் 41.97 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.26 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 39,132 ஆகும். மொன்ரோ நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 932.3 குடிமக்கள் ஆகும்.
மேற்கோள்கள்
பகுப்பு:மிடில்செக்சு மாவட்ட நகரங்கள்
சுவாமிநாதன் ஜானகிராமன்
சுவாமிநாதன் ஜானகிராமன் (Swaminathan Janakiraman)  ஓர் இந்திய வங்கியாளர் ஆவார், இவர் ஜனவரி 2021  ஆம் ஆண்டு சனவரி மாதம்  ஜூன் 2023 ஆம் ஆண்டு சூன் மாதம் வரை பாரத மாநில வங்கியின் நிர்வாக இயக்குநராக பணியாற்றினார்
20 ஜூன் 2023 ஆம் ஆண்டு சூன் மாதம் 20 ஆம் தேதியன்று இவர் இந்திய ரிசர்வ் வங்கியின் துணை ஆளுநராக இந்திய அரசால் நியமிக்கப்பட்டார்.
ஆரம்ப காலம்
தனது உயர்நிலைப் பள்ளிக் கல்வியை 1981 ஆம் ஆண்டு தமிழ்நாடு மாநிலத்தின் கும்பகோணத்தில் நகர மேல்நிலைப் பள்ளியில் முடித்தார். பின்னர், 1984 ஆம் ஆண்டு, சென்னைப் பல்கலைக்கழகத்துடன் இணைக்கப்பட்டுள்ள கும்பகோணம் அரசுக் கல்லூரியில் வணிகவியல் பட்டம் பெற்றார்.
வங்கி தொழில்
1988 ஆம் ஆண்டு டிசம்பர் மாதத்தில் பாரத மாநில வங்கியில் மேலாளராகப் பணியில் சேர்ந்தார்
பாரத மாநில வங்கியில் 34 ஆண்டுகள் பணியாற்றி, நிர்வாக இயக்குனராக உயர்ந்தார்.
ஈடுபாடுகள்
பாரத மாநில வங்கியின் நிதிச் செயல்பாடு, நிதி ஒதுக்கீடு மற்றும் செயல்திறன் கண்காணிப்பு, மூலதன திட்டமிடல் மற்றும் முதலீட்டாளர் உறவுகளை மேற்பார்வையிடுதல் போன்ற செயல்பாடுகளில் இவர் முக்கிய பங்கு வகித்துள்ளார். கூடுதலாக, இவர் இலக்கமுறை வங்கி திட்டத்தின் தலைவராக வங்கியின் இலக்கமுறைமாற்றப் பயணத்திலும் ஈடுபட்டுள்ளார்.
புவனகிரி
புவனகிரி (ஆங்கிலம்:Bhuvanagiri), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள புவனகிரி வட்டம் மற்றும் மேல்புவனகிரி ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும்.
புவனகிரி ராகவேந்திரர் அவதரித்த தலமாகும். மேலும் விருத்தாச்சலம் பரங்கிபேட்டை செல்லும் தேசிய நெடுஞ்சாலைக்கு இணையாக செல்லும் வெள்ளாற்று படுகையில் அமைந்துள்ள புவனகிரி பசுமைமிகுந்த செழிப்பான நகரம் ஆகும். இங்கு முக்கிய வணிகமாக பட்டுவியாபாரம் நடைபெற்று வருகிறது.
அமைவிடம்
மாவட்டத் தலமையிடமான கடலூரிலிருந்து 43 கிமீ தொலைவில் உள்ள புவனகிரி பேருராட்சிக்கு அருகில் உள்ள தொடருந்து நிலையம், 9 கிமீ தொலைவில் கிழக்கில் உள்ள சிதம்பரம் ஆகும். இதன் மேற்கில் விருத்தாச்சலம் 37 கிமீ; வடக்கில் வடலூர் 12 கிமீ தொலைவில் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  5,400 வீடுகளும்,  21,956 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 83.69% மற்றும்  பாலின விகிதம் 1,000 ஆண்களுக்கு, 990 பெண்கள் வீதம் உள்ளனர்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 11 மீட்டர் (36 அடி) உயரத்தில் இருக்கின்றது.
ஆதாரங்கள்
பகுப்பு:கடலூர் மாவட்டத்தில் உள்ள பேரூராட்சிகள்
சங்கீத சூடாமணி விருது
சங்கீத சூடாமணி விருது (Sangeetha Choodamani Award) சென்னை ஸ்ரீ கிருஷ்ண கான சபாவினால் 1971ஆம் ஆண்டு தொடக்கம் ஒவ்வொரு ஆண்டும் வழங்கப்படும் ஒரு விருதாகும். இந்த விருது சபா நடத்தும் கோகுலாஷ்டமி இசை விழாவின் தொடக்க நாளன்று இசைத் திறமை உள்ளவரும் மக்கள் நன்மதிப்பைப் பெற்றவருமான ஒரு இசைக் கலைஞருக்கு வழங்கப்படுகிறது. விருதைப் பெறும் கலைஞருக்கு சால்வை போர்த்தப்பட்டு ஒரு தங்கப் பதக்கம், 50,000 ரூபா பணமுடிப்பு, பாராட்டுப் பத்திரம் என்பன வழங்கப்படுகின்றன.
உசாத்துணை
பகுப்பு:கருநாடக இசை பகுப்பு:இசை விருதுகள் பகுப்பு:இந்திய விருதுகள் பகுப்பு:சங்கீத சூடாமணி விருது பெற்றவர்கள்
சிடீவியா (பேரினம்)
சிடீவியா (Stevia,, அல்லது )    என்பது தாவரவியல் குடும்பத்தின் ஒரு   பேரினம் ஆகும். இதன் கீழ் ஏறத்தாழ 240 சிற்றனங்கள் உள்ளன. அவற்றில் பெரும்பாலானவை மூலிகைகளாகவும், குறுமரங்களாகவும், புதர்செடிகளாகவும் உள்ளன. இதன் தாயகம் அயன அயல் மண்டலமும், வெப்ப மண்டலங்களும் ஆகும். வடஅமெரிக்காவின் மேற்குப் பகுதியிலிருந்து, தென் அமெரிக்கா வரை காணப்படுகின்றன.
பொருளாதாரப் பயன்கள்
இதன் சிற்றினங்களில் இருந்து எடுக்கப்படும் சிடீவியால் கிளைகோசைடு (Steviol glycoside) என்ற வேதிப்பொருளானது, சர்க்கரைக்கு மாற்றாகப் பயன்படுகிறது. இச்சர்க்கரைப் பதிலீடு, இந்தியாவில் அதிகமாக சர்க்கரைத் துளசி ( Stevia rebaudiana)செடியில் இருந்து எடுக்கப்படுகிறது.
மேற்கோள்கள்
பகுப்பு:மூலிகைகள் பகுப்பு:இனிப்பூட்டிகள்
ஆழிமதுரை அழகிய மீனாள் கோயில்
ஆழிமதுரை அழகிய மீனாள் கோயில் தமிழ்நாட்டில் சிவகங்கை மாவட்டம், ஆழிமதுரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிக்கெட்டி
பிக்கெட்டி (ஆங்கிலம்:Bikketti), இந்தியாவின் தமிழ்நாடு மாநிலத்தில் அமைந்துள்ள நீலகிரி மாவட்டத்தில் இருக்கும் ஒரு பேரூராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6850 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். பிக்கெட்டி மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 80%,  பெண்களின் கல்வியறிவு 62% ஆகும். இது இந்திய தேசிய சராசரி கல்வியறிவான 59.5% விட கூடியதே. பிக்கெட்டி மக்கள் தொகையில் 9% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும் பகுப்பு:நீலகிரி மாவட்டத்திலுள்ள ஊர்களும் நகரங்களும்
பரப்பு விடுகை
பரப்பு விடுகை (Desorption) என்பது ஒரு புறப்பரப்புப் பண்பாகும். இந்நிகழ்வில் ஒரு பொருளானது பரப்பிலிருந்தோ பரப்பின் வழியாகவோ விடுவிக்கப்படுகிறது. இச்செயல்முறையானது பரப்புக் கவர்ச்சிக்கும் உறிஞ்சுதலுக்கும் நேரெதிர்ச் செயல்முறையாகும். பரப்புக் கவரப்படும் பொருளுக்கும் (வாயு அல்லது திரவம்) பரப்புக் கவரும் பொருளுக்கும் (திண்மம் அல்லது இரு திரவங்களைப் பிரிக்கும் எல்லை) இடையே சமநிலை உள்ள அமைப்பில் இது நிகழ்கிறது.
பரப்புக் கவர்ச்சிக்குப் பின் பரப்புக் கவரப்பட்ட பொருளானது வெப்பநிலை மாறாத வரை தொடர்ந்து பரப்புக் கவரும் பொருளின் பரப்பிலேயே இருக்கிறது. ஆனால் வெப்பநிலை உயரும்போது பரப்புக் கவரப்பட்ட பொருளானது பரப்பிலிருந்து விடுபடுதல் நிகழ்கிறது. பரப்பு விடுகையின் வேகத்திற்கான பொதுவான சமன்பாடு ஆனது பின்வருமாறு.
இங்கு r என்பது பரப்பு விடுகை வேகம், N என்பது பரப்புக் கவரப்பட்ட பொருளின் செறிவு, x என்பது பரப்பு விடுகையின் வேகப்படி (Kinetic order).
பொதுவாக விடுகையின் வேகப்படியானது அவ்விடுகையில் உள்ள முதன்மைப் படிகளைச் சார்ந்தது.
அணு அல்லது எளிய மூலக்கூறு பரப்பு விடுகையானது முதல் படி செயல்பாடாகும். (அ.து. பரப்பு கவரப்பட்ட எளிய மூலக்கூறு வாயு நிலைமையில் விடுகையடைகிறது)
மீளத்தக்க மூலக்கூறுகளின் பரப்பு விடுகையானது பொதுவாக இரண்டாம் படி செயல்பாடாகும். (அ.து. பரப்பிலுள்ள இரு ஐட்ரசன் அணுக்கள் விடுகையடைந்து வாயு நிலைமையிலுள்ள H2 மூலக்கூறைத் தருகின்றன)
பரப்பு விடுகை மாறிலி r-ஐப் பின்வருமாறு வரையறுக்கலாம்.
இங்கு A என்பது முற்படுகை அதிர்வெண், இது பரப்புக் கவரப்பட்ட மூலக்கூறு தனது மின்னழுத்த அரணைக் கடந்து பரப்பு விடுகை அடைவதற்குத் தேவையான வாய்ப்பாகும். E_a என்பது கிளர்வுறு ஆற்றல் ஆகும். k என்பது போல்ட்ஸ்மேன் மாறிலி, T என்பது வெப்பநிலை ஆகும்.
உசாத்துணை
பகுப்பு:வேதியியல் பகுப்பு:புறப்பரப்பு வேதியியல்
ஜூன் டியானே ரபேல்
ஜூன் டியானே ரபேல் (June Diane Raphael, பிறப்பு: ஜனவரி 4, 1980) ஒரு அமெரிக்க நாட்டுத் திரைப்பட நடிகை, நகைச்சுவையாளர் மற்றும் எழுத்தாளர் ஆவார். இவர் சோடியாக், இயர் ஒன் போன்ற பல திரைப்படங்களில் நடித்துள்ளார். இவர் பல தொலைக்காட்சித் தொடர்களில் நடித்துள்ளார்.
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க தொலைக்காட்சி எழுத்தாளர்கள் பகுப்பு:அமெரிக்க பெண் நகைச்சுவையாளர்கள் பகுப்பு:அமெரிக்க நாடக நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
தமிழ்ப் பழமொழிகள் (நூல்)
தமிழ்ப் பழமொழிகள் என்னும் நூல் நான்கு தொகுதிகள் கொண்டது. இந்நூலில் ஆசிரியர் கி. வா. சகந்நாதன் ஏறத்தாழ 25,000 பழமொழிகளைத் தொகுத்து எழுதியுள்ளார். இதனை செனரல் பப்ளிசர்சு எனும் நிறுவனம் வெளியிட்டுள்ளது.
பகுப்பு:2001 தமிழ் நூல்கள்
ஒளப்பமண்ணா
ஒளப்பமண்ணா மனக்கல் சுப்பிரமணியன் நம்பூதிரிப்பாடு ( ஆங்கிலம்: Olappamanna manakkal  Subramanian Namboothirippad ) (1923-2000), அவரது குடும்பப் பெயரான ஒளப்பமண்ணா என்ற பெயரால் நன்கு அறியப்படும் இவர் ஒரு மலையாள இலக்கியத்தின் இந்தியக் கவிஞர் ஆவார். கேரள கலாமண்டலத்தின் முன்னாள் தலைவரும், 20 கவிதை புத்தகங்களை எழுதியவருமான இவரது கவிதைகள் வெளிப்படையான சமூக வெளிப்பாடுகளுக்காகக் குறிப்பிடப்பட்டன. இவர் கேரள சாகித்ய அகாதமியிடமிருந்து இரண்டு விருதுகளையும், மற்றொரு விருதை கேந்திரா சாகித்ய அகாதமியிடமிருந்தும் பெற்றுள்ளார். சென்னை அரசின் கவிதை பரிசு, ஓடக்குழல் விருது, என்.வி.புரஸ்காரம், ஆசான் ஸ்மாரக கவிதா புரஸ்காரம், உள்ளூர் விருது போன்ற விருதுகளையும் பெற்றார்.
சுயசரிதை
வலது|thumb| அரசு விக்டோரியா கல்லூரி பாலக்காடு, ஒலப்பமண்ணா படித்த பள்ளி ஒளப்பமண்ணா சுப்பிரமணியன் நம்பூதிரிப்பாடு 1923 சனவரி 10 இல் தென்னிந்திய மாநிலமான  கேரளாவிலுள்ள பாலக்காடு மாவட்டத்தில் வெள்ளிநேழி என்ற ஊரில் கடந்த காலங்களில் கலைஞர்களுக்கும் இசைக்கலைஞர்களுக்கும் ஆதரவளிப்பதில் பெயர் பெற்ற ஒரு வசதியான குடும்பத்தில் ஒளப்பமண்ணா மனை என்ற வீட்டில்  நீலகண்டன் நம்பூதிரிப்பாடு, தேவசேனா அந்தர்சனம்,  ஆகியோருக்கு எட்டு குழந்தைகளில் ஒருவராக பிறந்தார். சமஸ்கிருதம், வேதங்களின் ஆரம்பகால கல்விக்குப் பின்னர், 1944 ஆம் ஆண்டில் பள்ளிப்படிப்பை முடித்தார். பாலக்காட்டு ஒற்றப்பாலம் பள்ளி, பி.எம்.ஜி உயர்நிலைப்பள்ளி, பாலக்காடு பி.இ.எம் உயர்நிலைப்பள்ளி ஆகியவற்றில் பயின்றார். பின்னர் வரலாற்றில் இளங்கலை படிப்பிற்காக பாலக்காடு அரசு விக்டோரியா கல்லூரியில் சேர்ந்தார். ஆனால் அங்கு படிப்பை முடிக்கவில்லை. பின்னர், அவர் மரம், ரப்பர் தொழில்களில் ஈடுபட்டார். உள்ளூர் அரசியலிலும் ஈடுபட்டார். 1950 முதல் 1964 வரையிலான காலகட்டத்தில், ஈழக்காடு பஞ்சாயத்து, கோட்டோப்படம் ஒன்றியத்திற்குத் தலைமை தாங்கினார்.
ஸ்ரீதேவி என்பவரை மணந்த ஒளப்பமண்ணா, ஏப்ரல் 10, 2000 அன்று, தனது 77 வயதில், மாரடைப்பால் இறந்தார். புகழ்பெற்ற அறிஞரும் கவிஞருமான ஓ. எம். அனுஜன் அவரது சகோதரர் ஆவார். சிறுவர் இலக்கியத்தின் எழுத்தாளர், சுமனகலா என்று பிரபலமாக அறியப்பட்ட லீலா நம்பூதிரிப்பாடு, சமஸ்கிருத அறிஞர் ஓ.எம்.சி நாராயணன் நம்புதிரிபாத் ஆகியோர் முறையே அவரது மருமகள், மருமகன் ஆவார்கள்.
மரபு
வலது|thumb| கேரள கலாமண்டலம் ஒளப்பமண்ணா தனது முதல் கவிதையை 1942 இல் வெளியிட்டார். அவரது கவிதை 21 கவிதை புத்தகங்களை உள்ளடக்கியது இதில் கதகவிதக்கல் மற்றும் நிஜலானா போன்ற விருது வென்ற தலைப்புகள் அடங்கும். அவரது மூன்று புத்தகங்களான தீதைலம், பாஞ்சாலி, நங்கேமக்குட்டி ஆகியவை காந்த காவ்யங்கள், அம்பா, ஒரு அட்டகாதா ஆகியன. 2009 ஆம் ஆண்டு மலையாளத் திரைப்படமான ஓர்க்குக வல்லப்போழும், என்றப் படத்தில் லப்பமண்ணாவின் கவிதைகள் இடம் பெற்றுள்ளன. எம். ஜெயச்சந்திரனும் சுஜாதா மோகனும் பாடியுள்ளனர்.
ஒளப்பமண்ணா கேரள கலாமண்டலத்துடன் தொடர்புடையவர். அதன் துணைத் தலைவர் பதவியை வகித்தார். பின்னர் 1978–84 காலப்பகுதியில் அந்நிறுவனத்தின் தலைவராக இருந்தார். அவர் யோகாசேம சபை, புரோகமனா சாகித்ய சமாதானா ஆகியவற்றுடன் சிறிது காலம் தொடர்பு கொண்டிருந்தார். மேலும் 1965 முதல் 1974 வரை எழுத்தாளர்களின் கூட்டுறவு சாகித்ய பிரவர்தக சாகரண சங்கத்தின் இயக்குநர் குழுவில் இடம் பெற்றார். புது தில்லி இந்திய கலாச்சார உறவுகளுக்கான அமைப்பில் 1979 முதல் 1984 வரை இருந்தார்.
விருதுகளும் கௌரவங்களும்
ஒளப்பமண்ணா 1950 ஆம் ஆண்டில் சென்னை அரசின் கவிதை பரிசை ஆசாரெரிக்கள் என்ற படைப்புக்காக பெற்றார். கேரள சாகித்ய அகாதமி 1967 ஆம் ஆண்டில் கவிதைக்கான வருடாந்திர விருதுக்காக கதகவிதக்கல் என்ற அவரது கவிதைத் தொகுப்பைத் தேர்ந்தெடுத்தது. மேலும் அவர் 1988 ஆம் ஆண்டில் ஓடக்குழல் விருதைப் பெற்றார். அவரது புத்தகம் நிழலான அவருக்கு இவ்விருதைப் பெற்றுத் தந்தது. இந்த புத்தகம் ஒரு வருடம் கழித்து 1989 இல் கேந்திர சாகித்ய அகாடமி விருது பெற்றுத் தந்தது. 1992 இல் என்.வி.புரஸ்காரம் பெற்ற ஆறு ஆண்டுகளுக்குப் பிறகு, கேரள சாகித்ய அகாதமி 1998 இல் ஒட்டுமொத்த பங்களிப்புகளுக்கான கேரள சாகித்ய அகாதமி விருதை மீண்டும் கௌரவித்தது. அதே ஆண்டில் அவர் ஆசான் ஸ்மாரக கவிதா புரஸ்காரத்தைப் பெற்றார். அவர் உள்ளூர் விருதையும் பெற்றவர் ஆவார்.
வெளி இணைப்புகள்
பகுப்பு:பாலக்காடு மாவட்ட நபர்கள் பகுப்பு:2000 இறப்புகள் பகுப்பு:1923 பிறப்புகள் பகுப்பு:மலையாள எழுத்தாளர்கள்
ஆழ்நீர் தாவுதல்
ஆழ்நீர் தாவுதல் அல்லது ஆழ்நீர் மூழ்குதல் (Underwater diving) என்பது நீரினடியே செல்லும் முறையாகும்; இதனை மூச்சுவிடும் கருவிகளுடனோ (இசுகூபா மூழ்கல் மற்றும் தரையிலிருந்து வழங்கப்பட்ட மூழ்கல்) அல்லது மூச்சடக்கியோ (எளிய நீர்ப்பாயல்) செய்யலாம். ஆழ்நீர் பரப்பில் காணப்படும் அழுத்தத்திலிருந்து தனிப்படுத்த வளிமண்டல மூழ்குடைகள் பயன்படுத்தபடலாம். அல்லது நிரம்ப ஆழங்களுக்குச் செல்கையில் ஏற்படும் அமுக்கநீக்க நோய்மை தீவாய்ப்புகளைத் தவிர்க்க நிரம்பல் மூழ்கல் நுட்பங்களைப் பயன்படுத்தலாம்.
பெரும்பாலான மூழ்கல் செயற்பாடுகள் குறைந்த ஆழத்திலேயே நடக்கின்றன; கவசம்தாங்கிய வளிமண்டல மூழ்குடைகள் கூட மிகுந்த ஆழங்களில் நீரின் அழுத்தத்தை தாங்கவியலாது உள்ளன. தவிரவும் மிகவும் பாதுகாப்பான சூழல்களில் மட்டுமே மூழ்குதல் செயல்படுத்தப்படுகிறது. எந்தளவு பாதுகாப்பான சூழல் தேவை என்பது ஒவ்வொரு மூழ்காளருக்கும் மாறுபடும். அபூர்வமாக நீரல்லாத நீர்மங்களில் மூழ்க வேண்டியத் தேவை ஏற்படுகின்றது.
சாத்தனூர் ஊராட்சி (திருவையாறு)
சாத்தனூர் ஊராட்சி (Sathanur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
ஆழ்நீர் தாவுதல்
ஆழ்கடல் மூழ்குதல் என்பது ஆழ்நீர் தாவுதலின் ஓர் வகையாகும். வழமையாக தரையிலிருந்து வழங்கு கருவியுடன் சீர்தரப்படுத்தப்பட்ட சீருடையுடன் வழமையான செப்பு தலைக்கவசத்துடன் கடலின் ஆழத்திற்கு மூழ்குவர்.
சாத்தனூர் ஊராட்சி (திருவையாறு)
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இக்கிராமத்தில் மொத்தம் 961 பேர் வசிக்கின்றனர். இக்கிராமத்தில் மொத்தம் 466 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 78.8% மற்றும் பெண்களின் எழுத்தறிவு விகிதம் 36.9% ஆகும்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள்
ஆழ்நீர் தாவுதல்
மேற்கோள்கள்
பகுப்பு:நீர் விளையாட்டுகள்
வித்யா பாலன்
ஆரம்பகால வாழ்க்கையும் பின்னணியும்
வித்யா பாலன் கேரளாவின், பாலக்காட்டில் உள்ள ஒரு தமிழ் பேசும் ஐயர் குடும்பத்தில், பி.ஆர். பாலன் (இ.டி.சி சேனலின் துணைத்தலைவர்) என்பவருக்கும் இல்லத்தரசியான சரசுவதி பாலனுக்கும் பிறந்தார். வித்யாவிற்குப் பிரியா என்னும் மூத்த சகோதரி ஒருவரும் உள்ளார். ஒரு காணொளி நேர்காணலில், இவர் தன்னை ”மிகுந்த கடவுள் நம்பிக்கையுடைவர்” என்றும், தான் ஒவ்வொரு வெள்ளிக்கிழமையும் கோவிலுக்குச்  செல்வதாகவும் குறிப்பிட்டுள்ளார்.
வித்யா பாலன் தன் பள்ளிப்படிப்பைப் புனித அந்தோணி பள்ளியிலும் அதன் பிறகு தனது சமூகவியல் பட்டப் படிப்பை புனித சேவியர் கல்லூரியிலும் முடித்துள்ளார். இவர் மும்பை பல்கலைக்கழகத்தில் முதுகலை (எம்.ஏ) படிப்பைப் படிக்கும் பொழுது, தனது முதல் திரைப்பட வாய்ப்பைப் பெற்றார்.
ஆரம்பகால திரைத்துறை வாழ்க்கை
முதன் முதலாக இவர் மோகன்லாலுடன் இணைந்து "சக்கரம்" என்ற மலையாளத் திரைப்படத்தில் நடிக்க ஒப்பந்தம் கையெழுத்தானது, ஆனால் அப்படம் தள்ளி வைக்கப் பெற்றது. அதன்பிறகு இவர் தமிழ் திரைப்படமான ரன் திரைப்படத்தில் நடிக்க கையொப்பமிட்டார், ஆனால் காரணங்கள் வெளியிடாமல் முதல்கட்ட படப்பிடிப்பிற்குப் பிறகு நீக்கப் பெற்றார். அவருக்கு பதிலாக மீரா ஜாஸ்மீன் அவ்வேடத்தில் நடித்தார். மீண்டும் சக்கரம் படம் பிருதிவிராஜை முதன்மையாகக் கொண்டு துவங்கிய பொழுது, வித்யா பாலனுக்கு பதிலாக மீரா ஜாஸ்மீனே நடித்தார். இவர் ஸ்ரீகாந்த்துடன் நடிக்கவிருந்த இரண்டாவது தமிழ் திரைப்படமான மனசெல்லாம் படத்திலிருந்தும் ’செயல்திறமற்றவர்’ என்கிற அடிப்படையில் நீக்கப் பெற்றார் மற்றும் இவருக்கு பதிலாக திரிஷா கிருஷ்ணன் அதில் நடித்தார்.
அதன்பிறகு இவர் தன்னை தொலைக்காட்சி விளம்பரப் படங்களில் திசைதிருப்பிக் கொண்டார். 1998 முதல், இவர் எண்ணற்ற தொலைக்காட்சி விளம்பரப் படங்களில் தோன்றினார், அவற்றில் பலவற்றை பிரதீப் சர்க்கார் இயக்கினார். இவர் இசைக் காணொளிகளின் துணை பாத்திரங்களையும் ஏற்று, இயுஃபோரியா, சுபா முத்கல் மற்றும் பங்கஜ் உதாஸ் போன்ற இசைக்கலைஞர்களின் பாடகர்கள் மற்றும் இசைக்குழுவினருடனும் தோன்றினார். வித்யா பாலன் ஹம் பாஞ்ச் என்ற தொலைக்காட்சி தொடரின் முதல் பருவத்தின் சில பகுதிகளில் ராதிகா மாதூர் என்னும் கதாபாத்திரத்தில் தோன்றினார், ஆனால் முதல் பருவத்தின் இறுதியில் இவருக்கு பதிலாக அமிதா நங்கியா என்பவர் நடித்தார்.
திருப்புமுனை, 2003-தற்காலம்
2003 இல், இவர் வங்காளித் திரைப்படமான பாலோ தேகோ வில் தோன்றியதன் மூலம், கொல்கத்தாவின் அனந்தலாக் புரஸ்கார் சிறந்த நடிகை விருதினை வென்றார். வித்யா பாலன் அடுத்து அறிமுகமான இந்தி திரைப்படமான பரிநீத்தா மிகுந்த விமர்சனரீதியிலான வரவேற்பைப் பெற்றது. இத்திரைப்படத்தில் அவரது செயல்திறம் விமர்சகர்களால் வரவேற்கப்பெற்று, அவருக்கு பிலிம்பேரின் சிறந்த அறிமுகநடிகைக்கான விருதினையும் மற்றும் பிலிம்பேரின் சிறந்த நடிகைக்கான விருதுக்கான முன்மொழியும் வாய்ப்பினையும் பெற்றுத்தந்தது. இவரது முதல் இரண்டு படங்களின் வெற்றிக்குப் பிறகு, மனசெல்லாம் படத்திலிருந்து தன்னை நீக்கிய அதே தயாரிப்பாளரால் தசாவதாரம் படத்தில் கமல்ஹாசனுக்கு மாறுபட்ட பாத்திரத்தில் நடிக்க கையொப்பமிடும்படி ஆர்வமுடன் அழைக்கப்பெற்றார், ஆனால் இவர் அந்த வாய்ப்பை மறுத்தார் மற்றும் இவருக்கு பதிலாக இப்படத்தில் அசின் தொட்டும்கல் கையொப்பமிட்டார். 2006 இல், இவர் மிகப்பெரிய வெற்றிப்படமான லகே ரஹோ முன்னாபாய் படத்தில் சஞ்சய் தத்துக்கு மாறான பாத்திரத்தில் தோன்றினார். மீண்டும் ஒருமுறை இவரது செயல்திறம் விமர்சகர்களால் மிகுந்த வரவேற்பைப் பெற்றது மற்றும் இப்படம் அவ்வாண்டின் மிகுந்த மொத்தவருமானம் ஈட்டிய இரண்டாவது திரைப்படமாகத் திகழ்ந்தது.
மணிரத்னம் அவர்களின் சிறந்த விமர்சன வரவேற்பைப் பெற்ற குரு திரைப்படம் 2007 ஆம் ஆண்டில் வெளிவந்த முதல் படமாக வித்யா பாலனுக்கு அமைந்தது, இதில் இவர் தண்டுவட மரப்பு நோயால் அவதிப்படும் பெண்ணாக நடித்தார். இத்திரைப்படம் மிகச்சிறந்த வசூலைப் பெற்றது மற்றும் இவரது பாத்திரமும் வெகுவாக பாராட்டைப் பெற்றது. இவர் நடித்து அடுத்து வெளியான இரண்டு படங்களான, சலாமே இஷ்க்(Salaam-e-Ishq: A Tribute To Love) (2007) மற்றும் ஏக்லவ்யா - Eklavya: The Royal Guard (2007) ஆகிய படங்கள் வெற்றி பெறமால் தோல்வியடைந்தன ஆனால் ஏக்லவ்யா படம் 80 வது அகாடமி விருதுகளுக்கான ஆஸ்கார் விருதுக்கான இந்தியாவின் அதிகாரபூர்வ பட்டியலில் தேர்ந்தெடுக்கப் பெற்றது. அவ்வாண்டிலேயே வித்யா பாலன் நடித்து இறுதியாக வெளியான இரு படங்களான, ஹேய் பேபி (2007) மற்றும் பூல் புலைய்யா (2007) ஆகியவை மிகச்சிறந்த வசூலைக்குவித்த படங்களாக அமைந்தன.
2009 இல், பாலன் பா எனும் திரைப்படத்தில் இளம் மகளிர் மருத்துவராகவும் அதே சமயம் முதிரா முதுமையுடைய 12 வயது மகனுக்கு தாயாகவும் நடித்தார். இப்படத்தில் அமிதாப் பச்சன் பாலனின் மகன் ஆரோவாக நடித்தார். இப்படம் விமர்சகர்களிடம் நல்ல வரவேற்பைப் பெற்றது மற்றும் பாலனின் நடிப்புத்திறனை வெகுவாகப் பாராட்டினர். ரெடிப்பின் சுகன்யா வர்மா எழுதியதாவது, " வித்யா பாலன் மிக கச்சிதமாக தனது தாய் கதாப்பாத்திரத்தில் பொருந்தியுள்ளார் மேலும் மற்ற பாலிவுட் படங்களில் தாய் காதப்பாத்திரத்தில் வரும் நடிகைகள் போல் அல்லாமல் நன்றாக நடித்துள்ளார். 1980களில் நல்லதொரு நடிகையான கடுமையான, நேர்த்தியான கதாப்பாத்திரத்தில் நடித்த டிம்புள் கப்பாடியவை நினைவுப்படுத்துகிறார்." தி டைம்ஸ் ஆப் இந்தியாவின் நிக்காட் காஸ்மி "பாலன் தனது நடிப்பாற்றல் மூலமாக பாலிவுட் தாய்களுக்கு நல்லதொரு கண்ணியத்தை ஏற்படுத்தியுள்ளார். அவரது அமைதிப்பாங்கான நடிப்புடன் அவரது உணர்ச்சி வெளிப்பாடுகளால், இவர் தைரிய மிகு தாயாக உருமாறியிருந்தார்". இவருடைய சித்தரிப்பு, இவருக்கு சிறந்த நடிகைக்கான பிலிம்பேர் விருது மற்றும் சிறந்த நடிகைக்கான ஸ்டார் ஸ்க்ரீன் விருதையும் பெற்றுத்தந்தது.
இவர் தற்பொழுது பிளாக் திரைப்படத்தின் கதையை எழுதிய பவானி ஐயர் எழுதும் மற்றும் விபு பூரி இயக்கும் திரைப்படமான செனாப் காந்தி திரைப்படத்தில் நடித்து வருகிறார். காதலுக்கு அப்பாற்பட்ட பாடல்களற்ற இத்திரைப்படம் அமிதாப் பச்சன், ராஜீவ் காண்டெல்வால் மற்றும் வித்யா பாலன் ஆகியோர் ஏற்று நடித்துள்ள மூன்று கதாபாத்திரங்களைச் சுற்றியும் மற்றும் இந்திய சுதந்திர போராட்ட வீரரான எல்லை காந்தி என்றறியப்படும் கான் அப்துல் கஃபர் கான் அவர்களை மையமாகக் கொண்டும் அமைந்துள்ளது.
இயக்குநர் நிகில் அத்வானி கடந்த ஜனவரி 2009 இல் தாம் வித்யா பாலனுடன் பணியாற்ற இருப்பதாக அறிவித்தார். சந்த் பாய் என்று பெயரிட்ட இத்திரைப்படத்தில் அக்‌ஷய் குமார் அவர்களுடன் நடிப்பார். இத்திரைப்படம் கடமை தவறும் இளையோரை அடிப்படையாகக் கொண்டது. வித்யா பாலன் UTV ஸ்பாட்பாய்ஸ் நிறுவன தயாரிப்பில் நோ ஒன் கில்டு ஜெஸிக்கா திரைப்படத்தில் ராணி முகர்ஜியுடன் ஒன்று சேர்ந்து நடிக்கவுள்ளார்.
விருதுகள் மற்றும் பரிந்துரைகள்
வெற்றி பெற்றது
வெளி இணைப்புகள்
பகுப்பு:1978 பிறப்புகள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தித் திரைப்பட நடிகர்கள் பகுப்பு:இந்தியத் தொலைக்காட்சி நடிகர்கள் பகுப்பு:வாழும் நபர்கள் பகுப்பு:மலையாள நபர்கள் பகுப்பு:இந்திய இந்துக்கள் பகுப்பு:பிலிம்பேர் விருதுகள் வென்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:1979 பிறப்புகள் பகுப்பு:மலையாளத் திரைப்பட நடிகைகள் பகுப்பு:கூகுள் தமிழாக்கம்-இந்தித் திரைப்படம்
போக்குரா
போக்குரா (Bokkura) என்பது மாலத்தீவுகளில் பயன்படுத்தப்படும் ஒரு சிறிய மரக்கலன் ஆகும். அந்நாட்டில் பயன்படுத்தப்படும் தோணி எனப்படும் மரக்கலனைப் போலக் காணப்படும் இக்கலம் உருவில் சற்று சிறியதாகும். முக்கோணப்பாய் இல்லாமல் இரண்டு அல்லது மூன்று நபர்கள் பயணம் செய்யக்கூடிய அளவுக்கு சிறியதாக இருக்கும். போக்குராவில் வழக்கமாக இரண்டு துடுப்புகள் பயன்படுத்தப்படும். ஆழம் அதிகமில்லாத பவழப்பாறைகளுக்கு அருகில் மீன் பிடிக்கச் செல்வதற்கு இக்கலம் பயன்படுத்தப்படும் அல்லது கடலுக்குள் நங்கூரமிட்டுள்ள மீன்பிடி படகுகள், வர்த்தகக் கப்பலகள் ஆகியனவற்றிற்கு ஆட்கள் மற்றும் பொருட்களை மாற்றிவிட இப்போக்குராக்கள் பயன்பட்டன. அதிலும் குறிப்பாக யெட்டி எனப்படும் தோணித்துறைகள் இருக்குமிடங்களில் இவை அதிகம் பயன்பட்டன.
புற இணைப்புகள்
பகுப்பு:மீன்பிடி கலங்கள் பகுப்பு:மாலைத்தீவு
ஏவோ மொராலெஸ்
ஏவோ மொராலெசு (Evo Morales, ; பிறப்பு: அக்டோபர் 26, 1959) 2006 முதல் 2019 வரை பொலிவியாவின் அதிபராகப் பதவியில் இருந்த அரசியல்வாதி ஆவார். பழங்குடியினத்தைச் சேர்ந்த முதலாவது அதிபராகவும் இவர் அறியப்படுகிறார். இவரது நிர்வாகம் இடதுசாரி அரசியல் கொள்கைகளை நடைமுறைப்படுத்துதல், வறுமைக் குறைப்பு மற்றும் பொலிவியாவில் அமெரிக்க மற்றும் பன்னாட்டு நிறுவனங்களின் செல்வாக்கை எதிர்ப்பதில் கவனம் செலுத்தியது. சோசலிசவாதியான இவர், சோசலிசத்துக்கான இயக்கம் என்ற அரசியல்கட்சியின் தலைவராக உள்ளார். 2019 தேர்தல்களில் இவரது அரசாங்கம் மோசடி செய்ததாக அமெரிக்க நாடுகள் அமைப்பு விடுத்த அறிக்கையை அடுத்து, இவரைப் பதவி விலகக் கோரி பொலிவிய இராணுவம் இறுதி எச்சரிக்கை விடுத்ததைத் தொடர்ந்து நாட்டில் குறிப்பிடத்தக்க அமைதியின்மை ஏற்பட்டதன் எதிரொலியாக, இவர் 2019 நவம்பர் 10 அன்று தனது அதிபர்பதவியைத் துறந்தார்.
மொராலெஸ் தனது பதவி விலகலை ஒரு இராணுவப் புரட்சி எனக் குற்றஞ்சாட்டினார். மெக்சிக்கோ, கியூபா, நிக்கராகுவா, வெனிசுவேலா ஆகிய நாடுகளும் அவருக்கு ஆதரவாகக் குரல் கொடுத்தன. 2019 நவம்பர் 12 இல் இவர் அரசியல் தஞ்சம் பெற்று மெக்சிக்கோ சென்றார்.
ஐமாரா பழங்குடிக் குடும்பம் ஒன்றில் பிறந்த மொராலசு கொக்கோ பயிரிடும் விவசாயியாகப் பணியாற்றி பின்னர் ஒரு தொழிற்சங்கவாதியானார். அமெரிக்க சார்பு அரசுகள், கொக்கோ பயிர்ச் செய்கை தடுப்பை செயற்படுத்தியதை எதிர்த்தார். தாம் கொக்கோ என்ற இயற்கைப் பயிரையே பயரிடுவதாகவும், கொக்கெயின் என்ற போதைப்பொருளை உற்பத்தி செய்யவில்லை என்றும் வாதிட்டார். "முதலாளித்துவம் மனிதர்களின் மிகக்கொடிய எதிரி, எந்த ஒரு அமைப்பு மனிதர்களின் அடிப்படை தேவைகளான மருத்துவம், கல்வி, உணவு ஆகிவற்றை நிறைவு செய்யவில்லையோ அவ்வமைப்பு மிகப்பெரிய மனித உரிமை மீறல்களைச் செய்கின்றது" என்ற கருத்தினை உடையவர்.
மேற்கோள்கள்
பகுப்பு:பொலிவிய அரசுத்தலைவர்கள் பகுப்பு:தென் அமெரிக்க இடதுசாரி தலைவர்கள் பகுப்பு:1959 பிறப்புகள் பகுப்பு:வாழும் நபர்கள் பகுப்பு:பொலிவிய அரசியல்வாதிகள்
சின்னமட்டாரப்பள்ளி ஊராட்சி
சின்னமட்டாரப்பள்ளி ஊராட்சி (Chinnamattarapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4380 ஆகும். இவர்களில் பெண்கள் 2176 பேரும் ஆண்கள் 2204 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
லாகூர் தற்கொலைக் குண்டுத் தாக்குதல், ஏப்ரல் 2017
பாக்கிஸ்தானின் லாகூர் நகரில் 5 ஏப்ரல் 2017 அன்று தற்கொலைக் குண்டுத் தாக்குதல் நடத்தப்பட்டது. பாக்கிஸ்தானின் மக்கட்த்தொகைக் கணக்கெடுப்பு அதிகாரிகளைக் குறிவைத்து நடத்தப்பட்ட இத்தாக்குதலில் நான்கு ராணுவ வீரர்கள், பணியில் இல்லாத வான்படை வீரர் உட்பட ஆறு பேர் மரணமடைந்தனர்,  18 பேர் காயமடைந்தனர்.
தாக்குதல்
இராணுவ வாகனத்தின் அருகே தாக்குதல் நடத்தப்பட்டது. பாக்கித்தானின் தெகரிக்கு-இ-தாலிபான் எனும் தீவிரவாத அமைப்பு இத்தாக்குதலுக்குப் பெறுப்பேற்றுக் கொண்டுள்ளது. மேலும் பாக்கிஸ்தானின் பிரதமர் நவாஸ் ஷெரீப் இத்தாக்குதலுக்கு கண்டனம் தெரிவித்துள்ளார்.
நியூ புருன்சுவிக், நியூ செர்சி
நியூ புருன்சுவிக் ( New Brunswick ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மிடில்செக்சு கவுன்டியில் அமைந்துள்ள ஒரு நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 5.79 சதுர கிலோ மீற்றர் பரப்பளவைக் கொண்டுள்ளது. இதில் 5.23 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.56 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 55,181 ஆகும். நியூ புருன்சுவிக் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 10,556.4 குடிமக்கள் ஆகும்.
மேற்கோள்கள்
பகுப்பு:மிடில்செக்சு மாவட்ட நகரங்கள்